62022CO0426_INF
Διάταξη του Δικαστηρίου (έκτο τμήμα) της 20ής Ιουνίου 2023 –SOLE-MiZo κατά Nemzeti Adó- és Vámhivatal Fellebbviteli Igazgatósága
(Υπόθεση C‑426/22) (
1
)
«Προδικαστική παραπομπή – Κοινό σύστημα φόρου προστιθέμενης αξίας – Οδηγία 2006/112/ΕΚ – Άρθρο 183 – Αρχές της αποτελεσματικότητας και της φορολογικής ουδετερότητας – Έκπτωση του φόρου επί των εισροών – Επιστροφή του πιστωτικού υπολοίπου – Υπολογισμός των τόκων που οφείλονται λόγω της μη διαθεσιμότητας του πιστωτικού υπολοίπου εκπεστέου ΦΠΑ το οποίο παρακρατήθηκε κατά παράβαση του δικαίου της Ένωσης – Νομισματική υποτίμηση»
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Έκπτωση του φόρου επί των εισροών – Τρόπος άσκησης του δικαιώματος έκπτωσης – Επιστροφή του πιστωτικού υπολοίπου – Αρχές της αποτελεσματικότητας και της φορολογικής ουδετερότητας – Υπολογισμός των τόκων που οφείλονται λόγω της μη διαθεσιμότητας του πιστωτικού υπολοίπου εκπεστέου ΦΠΑ το οποίο παρακρατήθηκε κατά παράβαση του δικαίου της Ένωσης – Μη αντιστάθμιση της νομισματικής υποτίμησης εξαιτίας της οποίας ο υποκείμενος στον φόρο στερείται την προσήκουσα αποζημίωση – Δεν επιτρέπεται
(Οδηγία του Συμβουλίου 2006/112, άρθρο 183)
(βλ. σκέψεις 37-49, 54 και διατακτ.)
Διατακτικό
Το άρθρο 183 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, καθώς και οι αρχές της αποτελεσματικότητας και της φορολογικής ουδετερότητας
έχουν την έννοια ότι:
αντιτίθενται στην πρακτική κράτους μέλους να υπολογίζει τόκους επί του πιστωτικού υπολοίπου εκπεστέου φόρου προστιθέμενης αξίας (ΦΠΑ) που παρακρατείται από αυτό το κράτος μέλος για διάστημα που υπερβαίνει το θεωρούμενο ως εύλογο κατά παράβαση του δικαίου της Ένωσης, εφαρμόζοντας επιτόκιο που αντιστοιχεί στο βασικό επιτόκιο της εθνικής κεντρικής τράπεζας, προσαυξημένο κατά δύο ποσοστιαίες μονάδες, όταν οι τόκοι επί του εν λόγω πιστωτικού υπολοίπου ΦΠΑ τρέχουν κατά τη διάρκεια της περιόδου που εκτείνεται μεταξύ της ημερομηνίας λήξης της προθεσμίας υποβολής της δήλωσης για συγκεκριμένο μήνα και της ημερομηνίας λήξης της προθεσμίας υποβολής της δήλωσης για τον επόμενο μήνα, χωρίς να επιβάλλεται τόκος για την αντιστάθμιση της νομισματικής υποτίμησης που προκαλείται από την παρέλευση του χρόνου, η οποία επήλθε μετά την εν λόγω περίοδο και συνεχίστηκε μέχρι ένα χρονικό σημείο το οποίο, αφενός, είναι μεταγενέστερο της εκδόσεως της αποφάσεως με την οποία το Δικαστήριο διαπίστωσε την εν λόγω παράβαση του δικαίου της Ένωσης και, αφετέρου, είναι προγενέστερο της πραγματικής καταβολής των τόκων επί του εν λόγω πιστωτικού υπολοίπου ΦΠΑ, καθόσον η πρακτική αυτή είναι ικανή να στερήσει από τον υποκείμενο στον φόρο την προσήκουσα αποζημίωση για τη ζημία που υπέστη από τη μη διαθεσιμότητα των σχετικών ποσών και να μην αντισταθμίσει την οικονομική επιβάρυνση από τα ποσά του φόρου που κακώς παρακρατήθηκαν.
(
1
)	ΕΕ C 340 της 5.9.2022.